pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจำปี 2565
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจําปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจําปี 2565
วันที่ 1 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏนครศรีธรรมราช ประจําปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,531 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,710 คน ระดับปริญญาโท 31 คน และระดับปริญญาเอก 28 คน รวมทั้งสิ้น 3,300 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-ดีอีเอส ประชุม กสทช.
วันอังคารที่ 3 มกราคม 2566
ดีอีเอส ประชุม กสทช.
ดีอีเอส ประชุม กสทช.
วันนี้ (3 มกราคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงฯ ร่วมประชุมหารือโครงการต่างๆ ที่ กสทช. ดําเนินการร่วมกับ ดศ. พร้อมสวัสดีปีใหม่ ศ.(คลินิก) นพ. สรณ บุญใบชัยพฤกษ์ ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และผู้บริหาร ของ กสทช. ณ สนง.กสทช.
___________________
รัฐบาลไทย-ข่าวทำเนียบรัฐบาล-ปลัด พม. นำทีม เร่งเยียวยาครอบครัวสูญเสียบุตรหลานจากเหตุเพลิงไหม้ จ.พัทลุง ย้ำช่วยกันเฝ้าระวังเด็ก เยาวชน ลดความเสี่ยงเกิดเหตุไม่ปลอดภัย
วันอังคารที่ 3 มกราคม 2566
ปลัด พม. นําทีม เร่งเยียวยาครอบครัวสูญเสียบุตรหลานจากเหตุเพลิงไหม้ จ.พัทลุง ย้ําช่วยกันเฝ้าระวังเด็ก เยาวชน ลดความเสี่ยงเกิดเหตุไม่ปลอดภัย
ปลัด พม. นําทีม เร่งเยียวยาครอบครัวสูญเสียบุตรหลานจากเหตุเพลิงไหม้ จ.พัทลุง ย้ําช่วยกันเฝ้าระวังเด็ก เยาวชน ลดความเสี่ยงเกิดเหตุไม่ปลอดภัย
เมื่อวันที่ 30 ธันวาคม 2565 เกิดเหตุเพลิงไหม้บ้านหลังหนึ่งในพื้นที่ตําบลหนองธง อําเภอป่าบอน จังหวัดพัทลุง ทําให้มีผู้เสียชีวิต จํานวน 4 คน อายุ 11 - 20 ปี เป็นบุตรหลานเจ้าของบ้าน ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ผู้บริหารกระทรวง พม. และหน่วยงานทีม One Home พม. จังหวัดพัทลุง ลงพื้นที่เยี่ยมครอบครัวผู้สูญเสียเพื่อให้กําลังใจและความช่วยเหลือเยียวยาโดยด่วน
วันนี้ (31 ธ.ค. 65) 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ ลงพื้นที่จังหวัดพัทลุง ณ โรงเรียนบ้านเหมืองตะกั่ว ตําบลหนองธง อําเภอป่าบอน เพื่อร่วมพิธีมอบเงินมูลนิธิราชประชานุเคราะห์ โดยนายฉัตรชัย อุสาหะ รองผู้ว่าราชการจังหวัด รักษาราชการแทนผู้ว่าราชการจังหวัดพัทลุง ประธานมูลนิธิราชประชานุเคราะห์ประจําจังหวัดพัทลุง ให้กับครอบครัวผู้สูญเสีย พร้อมทั้งมอบเงินสงเคราะห์เด็กและครอบครัว อีกทั้งพบปะพูดคุยกับอาสาสมัครพัฒนาสังคมและความมั่นคงของมนุษย์ (อพม.) อําเภอป่าบอนและกองทุนสวัสดิการสังคมอําเภอป่าบอน จากนั้น เดินทางไปยังบ้านเกิดเหตุเพลิงไหม้ เพื่อเยี่ยมให้กําลังครอบครัวผู้สูญเสีย พร้อมมอบเครื่องอุปโภคบริโภคที่จําเป็น เพื่อบรรเทาความเดือดร้อนเฉพาะหน้า อีกทั้งติดตามการให้ความช่วยเหลือเยียวยาในระยะต่อไป โดยมี นางสาวซาราห์ บินเย๊าะ ที่ปรึกษาวิชาการพัฒนาสังคม และนางเตือนใจ คงสมบัติ รองอธิบดีกรมกิจการเด็กและเยาวชน ร่วมลงพื้นที่
นายอนุกูล กล่าวว่า วันนี้ กระทรวง พม. ตั้งใจมาให้กําลังใจครอบครัวผู้สูญเสีย เพราะว่าเป็นเหตุการณ์ที่ไม่คาดคิดที่เกิดขึ้นก่อนปีใหม่และมีบุตรหลานเสียชีวิตในครอบครัวเดียวกันถึง 4 ชีวิต ถือเป็นเรื่องความปลอดภัยในเด็ก ซึ่งเป็นอุบัติเหตุที่อาจเกิดขึ้นกับเด็กได้ตลอดเวลา และขอย้ําให้พี่น้องประชาชนได้มองเห็นถึงความเสี่ยงด้านความปลอดภัยในเด็ก ทั้งนี้ กระทรวง พม. จะร่วมมือกับหน่วยงานที่เกี่ยวข้องในระดับจังหวัด คอยดูแลครอบครัวตั้งแต่เรื่องที่อยู่อาศัย และเตรียมเยียวยาฟื้นฟูสภาพจิตใจให้เข้มแข็งจนสามารถกลับมาใช้ชีวิตปกติได้ โดยนักสังคมสงเคราะห์และนักจิตวิทยา อีกทั้งได้อาสาสมัครพัฒนาสังคมและความมั่นคงของมนุษย์ (อพม.) และคนในชุมชน เข้ามาร่วมให้กําลังกัน หลังจากนี้ เราจะดูว่าครอบครัวผู้สูญเสียต้องการให้ช่วยเหลือเรื่องอาชีพ หรือต้องปรับการช่วยเหลือเรื่องอะไรบ้าง เพื่อให้มีคุณภาพชีวิตที่ดีขึ้น นอกจากนี้ ได้เรียนกับรองผู้ว่าราชการจังหวัดพัทลุงว่า ถึงเวลาแล้วที่เราจะ Warning ผ่านคณะกรรมการคุ้มครองเด็กจังหวัด เพื่อป้องกันและแก้ไขปัญหาที่จะเกิดความเสี่ยงในเด็ก โดยเฉพาะเด็กและเยาวชนที่อยู่ในภาวะไม่ปลอดภัยทั้งในท้องถนนและบ้าน ซึ่งเป็นสิ่งที่จะย้อนไปถึงคณะกรรมการระดับชาติที่จะแก้ปัญหาเรื่องความปลอดภัยในเด็กต่อไป
รัฐบาลไทย-ข่าวทำเนียบรัฐบาล-“อนุทิน” ขอบคุณบุคลากรสาธารณสุขช่วยดูแลประชาชนเทศกาลปีใหม่ รุก Digital Transformation เป็นองค์กรแรก ๆ ของรัฐบาล
วันพุธที่ 4 มกราคม 2566
“อนุทิน” ขอบคุณบุคลากรสาธารณสุขช่วยดูแลประชาชนเทศกาลปีใหม่ รุก Digital Transformation เป็นองค์กรแรก ๆ ของรัฐบาล
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูง ขอบคุณบุคลากรสาธารณสุขทั่วประเทศที่ช่วยดูแลประชาชนในช่วงเทศกาลปีใหม่ 2566 กําชับพัฒนาโรงพยาบาลในพื้นที่ห่างไกลให้พร้อมดูแลประชาชนที่ประสบเหตุเร่งด่วน/ฉุกเฉิน
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารระดับสูง ขอบคุณบุคลากรสาธารณสุขทั่วประเทศที่ช่วยดูแลประชาชนในช่วงเทศกาลปีใหม่ 2566 กําชับพัฒนาโรงพยาบาลในพื้นที่ห่างไกลให้พร้อมดูแลประชาชนที่ประสบเหตุเร่งด่วน/ฉุกเฉิน พร้อมรุกดําเนินการให้ข้อมูลสุขภาพเป็นของประชาชน ตั้งเป้าเป็นองค์กรแรกๆ ของรัฐบาลที่จะเกิดDigital Transformation
วันนี้ (4 มกราคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข แถลงภายหลังการประชุมผู้บริหารระดับสูงกระทรวงสาธารณสุข ครั้งแรกของปี 2566 ว่า ช่วงเทศกาลปีใหม่ที่ผ่านมา ขอขอบคุณผู้บริหารและบุคลากรสาธารณสุขที่ช่วยให้การดูแลประชาชนในช่วงเทศกาลเป็นไปอย่างราบรื่น สําหรับการประชุมผู้บริหารครั้งแรกของปี ได้ทบทวนผลการดําเนินงานในปีที่ผ่านมา ที่มีการเปิดประเทศ ปรับสถานะของโรคโควิด 19 จากโรคติดต่ออันตราย เป็นโรคติดต่อที่ต้องเฝ้าระวัง อันเป็นผลจากการสร้างภูมิคุ้มกันให้กับประชาชนจํานวนมาก และมีการบริหารสถานการณ์อย่างมีประสิทธิภาพ ซึ่งในขณะนี้ที่มีกระแสข่าวเกี่ยวกับการเปิดประเทศของจีน มั่นใจว่าจะผ่านสถานการณ์ไปได้ด้วยดี ด้วยการสร้างความเข้าใจในมาตรการและเหตุผลที่เป็นวิทยาศาสตร์
“สถานการณ์โควิด 19 ทั่วโลก พบว่าแทบทุกประเทศเข้าสู่การดําเนินการตามมาตรการปกติ การรับนักท่องเที่ยวที่จะเดินทางเข้าประเทศไทยจึงยึดแนวทางด้านการแพทย์ในการกําหนดมาตรการต่างๆ โดยคํานึงถึงด้านเศรษฐกิจและสังคมให้เดินหน้าร่วมกันได้ พร้อมกับรณรงค์การฉีดวัคซีนเข็มกระตุ้นให้กับประชาชนเพิ่มภูมิคุ้มกัน สามารถดําเนินชีวิตอย่างเป็นปกติต่อไป” นายอนุทินกล่าว
นายอนุทินกล่าวต่อว่า ในการประชุมครั้งนี้ ยังได้กําชับการดําเนินงานสําคัญอีกหลายเรื่อง ได้แก่ 1.การพัฒนาศักยภาพโรงพยาบาลในสังกัดในพื้นที่ห่างไกลให้มีความพร้อมดูแลประชาชนในสถานการณ์เร่งด่วน/ฉุกเฉิน 2.การสื่อสารปี 2566 เป็นปีแห่งสุขภาพสูงวัยไทย ให้ประชาชนได้ทราบและใช้สิทธิอย่างทั่วถึง ทั้งการคัดกรองสุขภาพ การจัดให้มีคลินิกผู้สูงอายุ และสนับสนุนวัสดุอุปกรณ์ที่จําเป็นต่อการดูแลสุขภาพ ซึ่งเริ่มตั้งแต่วันที่ 26 ธันวาคม 2565 ที่ผ่านมา 3.การสื่อสารทําความเข้าใจกรณีต้องชะลอการจัดสรรงบบัตรทองสําหรับการสร้างเสริมสุขภาพและป้องกันโรค เฉพาะในส่วนของประชากรที่ไม่ใช่สิทธิบัตรทอง เพื่อรอความชัดเจนทางกฎหมายจากสํานักเลขาธิการคณะรัฐมนตรีและคณะกรรมการกฤษฎีกา 4.การทําให้ข้อมูลสุขภาพเป็นของประชาชน มีการเชื่อมโยงฐานข้อมูลขนาดใหญ่ของประเทศ เพื่อให้ประชาชนใช้ประโยชน์ในการดูแลสุขภาพตนเองและใช้บริการสาธารณสุขได้ทุกที่อย่างต่อเนื่องภายใต้การดูแลของกระทรวงสาธารณสุข ตามหลักกฎหมายและธรรมาภิบาล โดยเร่งพัฒนา One Platform ของกระทรวง และผลักดันให้กระทรวงสาธารณสุขเป็นองค์กรแรกๆ ของรัฐบาลที่จะเกิด Digital Transformation มีการใช้ฐานข้อมูลขนาดใหญ่มาขับเคลื่อนให้เป็นประโยชน์ทั้งในการให้บริการและการพัฒนาองค์กร
*************************************** 4 มกราคม 2566
รัฐบาลไทย-ข่าวทำเนียบรัฐบาล-PM urges Thai people to have confident in effectiveness of Thailand’s health system in response to return of Chinese tourists
วันพุธที่ 4 มกราคม 2566
04/01/2566
PM urges Thai people to have confident in effectiveness of Thailand’s health system in response to return of Chinese tourists
PM urges Thai people to have confident in effectiveness of Thailand’s health system in response to return of Chinese tourists
January 3, 2023, at 1330hrs, at the Government House, Prime Minister and Defense Minister Gen. Prayut Chan-o-cha gave a press briefing after the weekly cabinet meeting about the Government’s commitment to expedite implementation of work in various aspects to ensure continued increase of people’s income and the country’s revenue, and for utmost benefits of Thailand and its people. He called on everyone to join force in moving the country forward.
The Prime Minister also expressed confidence on Thailand’s readiness for the return of Chinese tourists, especially the preparation made by Ministry of Public Health and the quality of Thai medical personnel. Different countries may implement different measures to prepare for the return of Chinese tourists depending on the level of each country’s health system. The Thai people are urged to have faith in the effectiveness of Thailand’s health system and response to COVID-19. They are also advised to strictly observe self-preventive measures as a precaution.
The Prime Minister also affirmed that he has made an order for concerned agencies to continue searching for the missing crews of the sunken HTMS Sukhothai, and to carry out thorough investigation into the incident.
He also took the opportunity to wish the press corps all the success, happiness, and good health for the New Year, and for them to continue to take on the role of creating public understanding on many important issues.
รัฐบาลไทย-ข่าวทำเนียบรัฐบาล-โฆษกรัฐบาลเผย การโยกย้ายอธิบดีกรมอุทยานแห่งชาติฯ นายกฯ ใช้อำนาจตามพระราชบัญญัติระเบียบบริหารราชการแผ่นดิน มาตรา 11 เพื่อให้ฝ่ายการสืบสวนหาข้อเท็จจริงได้อย่างเต็มที่
วันพุธที่ 4 มกราคม 2566
04/01/2566
โฆษกรัฐบาลเผย การโยกย้ายอธิบดีกรมอุทยานแห่งชาติฯ นายกฯ ใช้อํานาจตามพระราชบัญญัติระเบียบบริหารราชการแผ่นดิน มาตรา 11 เพื่อให้ฝ่ายการสืบสวนหาข้อเท็จจริงได้อย่างเต็มที่
โฆษกรัฐบาลเผย การโยกย้ายอธิบดีกรมอุทยานแห่งชาติฯ นายกฯ ใช้อํานาจตามพระราชบัญญัติระเบียบบริหารราชการแผ่นดิน มาตรา 11 เพื่อให้ฝ่ายการสืบสวนหาข้อเท็จจริงได้อย่างเต็มที่ ยืนยันไม่ปกป้องใคร จริงจังให้ความสําคัญในการแก้ปัญหาทุจริต คอรัปชั่น
วันนี้ (วันที่ 4 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีคณะกรรมการป้องกันและปราบปรามการทุจริตแห่งชาติ (ป.ป.ช.) จับกุมอธิบดีกรมอุทยานแห่งชาติ สัตว์ป่า และพันธุ์พืช ว่าเป็นประเด็นที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญ และเพื่อให้เจ้าหน้าที่ทําการสอบสวนทํางานได้อย่างสะดวกไร้ข้อครหา นายกรัฐมนตรีได้ลงนามในคําสั่งให้นําตัวเข้ามาช่วยราชการที่สํานักนายกรัฐมนตรี โดยใช้อํานาจ ตามพระราชบัญญัติระเบียบบริหารราชการแผ่นดิน มาตรา 11
ทั้งนี้ พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมถึงปัจจุบัน (ฉบับที่ 8) พ.ศ. 2553 มาตรา 11 ข้อ (4) นายกรัฐมนตรีในฐานะหัวหน้ารัฐบาลมีอํานาจ (4) สั่งให้ข้าราชการซึ่งสังกัดกระทรวง ทบวง กรมหนึ่งมาปฏิบัติราชการสํานักนายกรัฐมนตรี โดยจะให้ ขาดจากอัตราเงินเดือนทางสังกัดเดิมหรือไม่ก็ได้ ในกรณีที่ให้ขาดจากอัตราเงินเดือนทางสังกัดเดิม ให้ได้รับ เงินเดือนในสํานักนายกรัฐมนตรีในระดับ และขั้นที่ไม่สูงกว่าเดิม
โฆษกประจําสํานักนายกรัฐมนตรีกล่าวว่า กรณีดังกล่าวเป็นประเด็นที่สังคมให้ความสนใจ นายกรัฐมนตรีต้องการให้เกิดความโปร่งใสที่สุดในการสอบสวนหาข้อเท็จจริง ซึ่งการลงนามในคําสั่งดังกล่าวนั้น เพื่อไม่ต้องการให้เกิดการแทรกแซง และให้เจ้าหน้าที่สามารถดําเนินการสอบสวนได้อย่างเต็มที่
“นายกรัฐมนตรีไม่ได้ต้องการปกป้องความผิดของผู้ใด และต้องการให้เจ้าหน้าที่สืบสวน หาข้อเท็จจริง สอบสวนด้วยความโปร่งใส ไม่มีการแทรกแซง เพื่อให้เกิดความกระจ่างในสังคม ซึ่งหนึ่งในข้อปฏิบัติในการทํางานที่นายกรัฐมนตรียึดถือมาตลอดคือ ตั้งใจจะแก้ปัญหาทุจริตคอรัปชั่นในทุกแวดวง ต้องโปร่งใส เป็นธรรม ตรวจสอบได้” นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานเจ้าท่ากระบี่ เร่งตรวจสอบเรือสปีดโบ๊ทเกิดเพลิงไหม้ บริเวณเกาะลันตา
วันพุธที่ 4 มกราคม 2566
สํานักงานเจ้าท่ากระบี่ เร่งตรวจสอบเรือสปีดโบ๊ทเกิดเพลิงไหม้ บริเวณเกาะลันตา
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการให้สํานักงานเจ้าท่าภูมิภาคสาขากระบี่ เร่งสอบสวนหาสาเหตุการเกิดเหตุเพลิงไหม้เรือสปีดโบ๊ท บริเวณเกาะลันตา จังหวัดกระบี่ และตั้งกรรมการสอบสวนหาสาเหตุของการเกิดเพลิงไหม้ เพื่อป้องกันไม่ให้เกิดเหตุการณ์เช่นนี้อีก
เมื่อวันที่ 3 มกราคม 2566 เวลาประมาณ 08.30 น. ศูนย์อํานวยการความปลอดภัยทางน้ําสํานักงานเจ้าท่าภูมิภาคสาขากระบี่ ได้รับแจ้งจากอําเภอเกาะลันตา จังหวัดกระบี่ ว่ามีเหตุเรือสปีดโบ๊ท ชื่อ สิรินารา เลขทะเบียนเรือ 6152 02427 ขนาด 13.16 ตันกรอส เกิดเหตุเพลิงไหม้ ขณะจอดอยู่ ณ ท่าเรือไทเกอร์ไลน์ หมู่ 5 ตําบลศาลาด่าน อําเภอเกาะลันตา จังหวัดกระบี่ โดยมีคนประจําเรือได้รับบาดเจ็บไฟลวก 2 นาย และนําตัวส่งโรงพยาบาลเรียบร้อยแล้ว
ในการนี้ นายมานะ นวลหวาน ผู้อํานวยการสํานักงานเจ้าท่าภูมิภาคสาขากระบี่ ได้สั่งการให้นายสุรศักดิ์ มงคลไชยสิทธิ เจ้าพนักงานขนส่งชํานาญงาน ออกตรวจสอบพื้นที่บริเวณที่เกิดเหตุเรือเกิดเพลิงไหม้ เบื้องต้นทราบว่าสาเหตุเกิดขึ้นหลังจากคนประจําเรือได้ทําการเติมน้ํามันเสร็จสิ้นแล้วประมาณ 1 ชั่วโมง มีเหตุเพลิงไหม้ขึ้นที่บริเวณท้ายเรือ คาดว่าเนื่องจากการเติม น้ํามันแล้วอาจมีไอระเหยของน้ํามันตกค้างภายในห้องท้องเรือหรืออาจเกิดจากไฟฟ้าลัดวงจรจากปั้มสูบน้ําท้องเรือ(ไดโว่) หรือหม้อ แบตเตอรี่ บริเวณที่เกิดเหตุพบว่าเรือได้รับความเสียหายทั้งลําและขณะนี้อยู่ระหว่างการสอบสวนผู้ที่เกี่ยวข้อง สํานักงานเจ้าท่าภูมิภาคสาขากระบี่ จึงออกคําสั่งห้ามใช้เรือ พร้อมส่งหนังสือเชิญผู้ควบคุมเรือมาให้ปากคําเพื่อสอบสวนหาสาเหตุดังกล่าว และสั่งการให้เจ้าของเรือดําเนินการดูแลและขจัด เศษ ซาก วัสดุ ที่เกิดจากไฟลุกไหม้ รวมทั้งน้ํามัน เพื่อป้องกันไม่ให้เกิดผลกระทบต่อระบบนิเวศและชายฝั่งในบริเวณใกล้เคียง
รัฐบาลไทย-ข่าวทำเนียบรัฐบาล-หารือ 5G
วันพุธที่ 4 มกราคม 2566
หารือ 5G
หารือ 5G
4 ม.ค. 2566 - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือ รายงานโครงการ 5G พร้อมด้วยคณะผู้บริหารกระทรวงฯ ร่วมกับ บริษัท โทรคมนาคมแห่งชาติ จํากัด (มหาชน) หรือ NT ณ ห้องประชุม MDES 1 ชั้น 9
___________________
รัฐบาลไทย-ข่าวทำเนียบรัฐบาล-ดีอีเอส เปิดโครงการพัฒนาแพลตฟอร์มภาครัฐ รับกฎหมาย PDPA
วันพุธที่ 4 มกราคม 2566
ดีอีเอส เปิดโครงการพัฒนาแพลตฟอร์มภาครัฐ รับกฎหมาย PDPA
ดีอีเอส เปิดโครงการพัฒนาแพลตฟอร์มภาครัฐ รับกฎหมาย PDPA
วันนี้ (4 มกราคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดสัมมนาโครงการพัฒนาแพลตฟอร์มภาครัฐ เพื่อรองรับการปฏิบัติตามกฎหมายคุ้มครองข้อมูลส่วนบุคคล (Government Platform for PDPA Compliance : GPPC) พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เพื่อเตรียมความพร้อมทุกภาคส่วนในการปฏิบัติให้เป็นไปในทิศทางเดียวกัน ให้มีประสิทธิภาพ และสอดคล้องกับมาตรฐานสากล จัดโดย ดีอีเอส สดช. และสํานักงานคณะกรรมการคุ้มครองข้อมูลส่วนบุคคล ตั้งเป้า 200 หน่วยงานภาครัฐเข้าร่วม มั่นใจลดค่าใช้จ่ายได้กว่า 5 พันล้านบาท/ปี โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช) , นายศิวรักษ์ ศิวโมกษธรรม เลขาธิการคณะกรรมการคุ้มครองข้อมูลส่วนบุคคล ร่วมให้การต้อนรับ ณ ห้องประชุมวายุภักษ์ ชั้น 4 โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ
___________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณ และชื่นชมผลสำเร็จนักกีฬายกน้ำหนักไทย ได้รับรวม 9 เหรียญทอง จาก 3 นักกีฬา พร้อมกับรับรางวัลทีมคะแนนรวมอันดับ 1 นำชื่อเสียงมาสู่ประเทศไทย
วันพุธที่ 4 มกราคม 2566
04/01/2566
โฆษกรัฐบาลเผย นายกฯ ขอบคุณ และชื่นชมผลสําเร็จนักกีฬายกน้ําหนักไทย ได้รับรวม 9 เหรียญทอง จาก 3 นักกีฬา พร้อมกับรับรางวัลทีมคะแนนรวมอันดับ 1 นําชื่อเสียงมาสู่ประเทศไทย
โฆษกรัฐบาลเผย นายกฯ ขอบคุณ และชื่นชมผลสําเร็จนักกีฬายกน้ําหนักไทย ได้รับรวม 9 เหรียญทอง จาก 3 นักกีฬา พร้อมกับรับรางวัลทีมคะแนนรวมอันดับ 1 นําชื่อเสียงมาสู่ประเทศไทย
วันที่ 4 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของนักกีฬายกน้ําหนักไทย ที่ภายหลังเสร็จสิ้นการแข่งขัน 7th Qatar Cup ที่กรุงโดฮา ประเทศกาตาร์ ระหว่างวันที่ 30 ธันวาคม 2565 ถึง 4 มกราคม 2566 นักกีฬาไทยประสบความสําเร็จ ได้รับทั้งสิ้น 9 เหรียญทอง พร้อมกับรับรางวัลทีมคะแนนรวมอันดับ 1
โฆษกประจําสํานักนายกรัฐมนตรีกล่าวว่า ผลการแข่งขันเมื่อวานนี้ (3 มกราคม 2566) รุ่งสุริยา ปัญญะ รุ่นมากกว่า 109 กิโลกรัมชาย ไม่ทําให้กองเชียร์ผิดหวัง ได้รับมาเพิ่มอีก 3 เหรียญทอง เมื่อรวมกับ 6 เหรียญทองก่อนหน้า ซึ่งเป็นเหรียญทองจาก สุรจนา คําเบ้า ในรุ่น 49 กิโลกรัมหญิง 3 เหรียญทอง และ สิริยากร ไขพันดุง ในรุ่น 81 กิโลกรัมหญิง 3 เหรียญทอง ทําให้รวมทั้งสิ้นไทยได้รับ 9 เหรียญทอง และได้รับรับรางวัลทีมคะแนนรวมอันดับ 1
“นายกรัฐมนตรีชื่นชมผลงานนักกีฬายกน้ําหนักไทย เป็นอีกครั้งที่นักกีฬายกน้ําหนักไทยสร้างชื่อเสียงให้ประเทศ และประชาชนไทย ซึ่งจากการแข่งขันที่ผ่านมาในหลายๆ รายการ ได้พิสูจน์แล้วว่า นักกีฬายกน้ําหนักไทย มีศักยภาพทัดเทียมนานาชาติ โดยนายกรัฐมนตรีได้ขอบคุณนักกีฬาทุกคน ผู้ฝึกสอน และผู้มีส่วนร่วมในการแข่งขัน ที่ช่วยกันทุ่มเท แรงกายแรงใจ ในการฝึกซ้อม พัฒนาทักษะ จนประสบความสําเร็จในการแข่งขันนี้” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลื้มปีติ สมเด็จพระสังฆราชโปรดประทานผ้าไตร ให้แก่ทุกจังหวัดทั่วประเทศ จังหวัดละ 1 ไตร เพื่อร่วมบุญถวายพระพรโครงการบรรพชาอุปสมบท 99 รูป ถวายพระพร เจ้าฟ้าพัชรกิติยาภา
วันพุธที่ 4 มกราคม 2566
04/01/2566
ปลื้มปีติ สมเด็จพระสังฆราชโปรดประทานผ้าไตร ให้แก่ทุกจังหวัดทั่วประเทศ จังหวัดละ 1 ไตร เพื่อร่วมบุญถวายพระพรโครงการบรรพชาอุปสมบท 99 รูป ถวายพระพร เจ้าฟ้าพัชรกิติยาภา
ปลื้มปีติ สมเด็จพระสังฆราชโปรดประทานผ้าไตร ให้แก่ทุกจังหวัดทั่วประเทศ จังหวัดละ 1 ไตร เพื่อร่วมบุญถวายพระพรโครงการบรรพชาอุปสมบท 99 รูป ถวายพระพรสมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจาําพระอาการประชวรโดยเร็ววัน
วันนี้ (4 ม.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่กระทรวงมหาดไทยร่วมกับมหาเถรสมาคมและทุกจังหวัดทั่วประเทศ จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและมีพลานามัยแข็งแรงในเร็ววัน โดยกําหนดจัดบรรพชาอุปสมบททั้ง 76 จังหวัด ณ วัดที่จังหวัดกําหนด ภายในเดือนมกราคม 2566 โดยเชิญชวนบุคลากรจากภาคส่วนต่าง ๆ ทั้งภาครัฐ ภาคเอกชน และพี่น้องประชาชนในจังหวัด จํานวน 99 คน สมัครเข้าร่วมโครงการ เป็นเวลา 15 วัน โดยข้าราชการและบุคลากรภาครัฐสามารถร่วมบรรพชาอุปสมบทได้โดยไม่ถือเป็นวันลาเสมือนเป็นการปฏิบัติราชการและได้รับเงินเดือนตามปกติ ตามมติคณะรัฐมนตรี เมื่อวันที่ 27 ธันวาคม 2565
"เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้โปรดประทานผ้าไตร จังหวัดละ 1 ไตร โดยเสด็จพระกุศล และกระทรวงมหาดไทยเป็นเจ้าภาพผ้าไตร จังหวัดละ 1 ไตร รวมจังหวัดละ 2 ไตร เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและมีพลานามัยแข็งแรงในเร็ววัน ร่วมกับภาคีเครือข่ายและพี่น้องประชาชนในทุกจังหวัดทั่วประเทศ" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย ขอเชิญชวนทุกท่านร่วมปฏิบัติบูชาเพื่อเป็นการถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรโดยเร็ววันได้ด้วยตนเอง หรือเป็นหมู่คณะร่วมกับทางจังหวัด อําเภอ หรือองค์กรปกครองส่วนท้องถิ่น เช่น การบรรพชาอุปสมบท การทําบุญใส่บาตร ไถ่ชีวิตโค กระบือ ปล่อยปลา มอบทุนการศึกษา สร้างบ้านให้คนไร้ที่อยู่อาศัย หรือบําเพ็ญสาธารณประโยชน์เพื่อส่วนรวมต่าง ๆ พร้อมอธิษฐานจิตถวายพระพรแด่พระองค์ท่านได้ทุกวัน
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาชายแดนใต้ 4 ด้าน เป็นของขวัญปีใหม่ 2566
วันพุธที่ 4 มกราคม 2566
รัฐบาลเดินหน้าพัฒนาชายแดนใต้ 4 ด้าน เป็นของขวัญปีใหม่ 2566
วันพุธที่ 4 มกราคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนการพัฒนาสร้างความเข้มแข็งจังหวัดชายแดนภาคใต้ 4 ด้าน
เพื่อเป็นของขวัญปีใหม่แก่ประชาชน ประกอบด้วย ด้านการพัฒนาที่สอดคล้องกับความต้องการของประชาชน
เช่น สนับสนุนอาหาร วิตามินเสริม บริการสุขภาพแม่และเด็ก
ส่งเสริมการเรียนรู้ภาษาต่างประเทศรองรับการประกอบอาชีพ ด้านการมีส่วนร่วมของประชาชน เช่น
สนับสนุนงบประมาณแก่ผู้นําท้องถิ่นเพื่อพัฒนาเศรษฐกิจหมู่บ้าน
สนับสนุนการทํางานขององค์กรภาคประชาชน
ด้านการผลักดันจังหวัดชายแดนใต้สู่มหานครแห่งอาหารและบริการฮาลาลสู่ตลาดโลก เช่น
เพิ่มจํานวนพ่อพันธุ์แม่พันธุ์วัวและแพะ ขับเคลื่อนเมืองปูทะเล และด้านการเสริมสร้างพหุสังคมที่เข้มแข็ง เช่น
ซ่อมแซมศาสนสถานและโบราณสถานเพื่อเป็นแหล่งเรียนรู้และท่องเที่ยว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 171 ล้านบาท 4 มกราคมนี้
วันพุธที่ 4 มกราคม 2566
04/01/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 171 ล้านบาท 4 มกราคมนี้
ธ.ก.ส.โอนเงินช่วยเหลือเกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าวปีการผลิต 2565/66 อีกกว่า 171.71 ลบ. มีผู้ได้รับประโยชน์จํานวน 38,004 ครัวเรือน วันที่ 4 ม.ค.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) เป็นเงินกว่า 53,491 ล้านบาท ซึ่งมีผู้ได้รับประโยชน์จํานวน 4.63 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 10 เป็นจํานวนเงินกว่า 7,762.57 ล้านบาท ซึ่งมีผู้ได้รับประโยชน์จํานวน 2.70 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 38,004 ครัวเรือน เป็นจํานวนเงิน 171.71 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 5 เป็นเงินกว่า 130.53 ล้านบาท ซึ่งมีผู้ได้รับประโยชน์จํานวน 17,284 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 12 และงวดที่ 1 - 11 (เพิ่มเติม) เป็นเงินกว่า 41.18 ล้านบาท และมีผู้ได้รับประโยชน์จํานวน 20,720 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มสินค้าผลไม้ไทยมีชื่อเสียง สับปะรดกระป๋องของไทยครองอันดับ 1 ของโลก และมะม่วงเบาสงขลา ขึ้นทะเบียน GI แล้ว สั่งการกำชับการทำงานเพิ่มรายได้ให้เกษตรกร
วันพุธที่ 4 มกราคม 2566
04/01/2566
โฆษกรัฐบาลเผย นายกฯ ปลื้มสินค้าผลไม้ไทยมีชื่อเสียง สับปะรดกระป๋องของไทยครองอันดับ 1 ของโลก และมะม่วงเบาสงขลา ขึ้นทะเบียน GI แล้ว สั่งการกําชับการทํางานเพิ่มรายได้ให้เกษตรกร
โฆษกรัฐบาลเผย นายกฯ ปลื้มสินค้าผลไม้ไทยมีชื่อเสียง สับปะรดกระป๋องของไทยครองอันดับ 1 ของโลก และมะม่วงเบาสงขลา ขึ้นทะเบียน GI แล้ว สั่งการกําชับการทํางานเพิ่มรายได้ให้เกษตรกร
วันที่ 4 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงศักยภาพของประเทศไทยในฐานะประเทศผู้ส่งออกสับปะรด และผลิตภัณฑ์สับปะรดกระป๋องไทยเป็นอันดับ 1 ของโลก มูลค่า 2 หมื่นล้านบาท ครองสัดส่วนตลาดโลกถึง 32% และชื่นชมการทํางานของหน่วยงานที่เกี่ยวข้อง ที่ช่วยส่งเสริม สนับสนุนชื่อเสียงผลิตภัณฑ์สับปะรดกระป๋องของไทยจนมียอดส่งออกอันดับ 1
โฆษกประจําสํานักนายกรัฐมนตรีเปิดเผยว่า ไทยมีชื่อเสียงในฐานะประเทศผู้ส่งออกสับปะรด และผลิตภัณฑ์สับปะรดกระป๋องไทยเป็นอันดับ 1 ของโลก ด้วยมูลค่า 2 หมื่นล้านบาท ครองสัดส่วนตลาดโลก 32% อันดับ 2 ฟิลิปปินส์ 22%
ทั้งนี้ พื้นที่และโรงงานสับปะรดส่วนใหญ่ของไทยอยู่ที่ จังหวัดประจวบคีรีขันธ์ ซึ่งเปรียบเสมือนมหานครสับปะรดของไทยและของโลก และรัฐบาลยังได้จัดทําแบบแผนพัฒนาสับปะรด 5 ปี (2566-2570) เพื่อส่งเสริมอุตสาหกรรมผลิตสับปะรด เพิ่มศักยภาพการผลิต การแปรรูป และการตลาด ทั้งนี้ยังมีแผนใช้กองทุนพัฒนาผลไม้เป็นกลไกสําคัญเพื่อยกระดับรายได้ เพิ่มขีดความสามารถในการแข่งขันของอุตสาหกรรมสับปะรด อย่างยั่งยืนด้วยแนวทางเกษตรมูลค่าสูง
นอกจากนี้ โฆษกประจําสํานักนายกรัฐมนตรีกล่าวเพิ่มเติมว่า นายกรัฐมนตรี รับทราบรายงานมะม่วงเบาสงขลา ซึ่งเป็นสินค้าที่ได้รับความนิยมของคนในจังหวัดสงขลาและนักท่องเที่ยวที่มักจะซื้อนําไปเป็นของฝากขึ้นชื่อของจังหวัด ทั้งในรูปแบบผลสดและแปรรูป ได้รับการขึ้นทะเบียน GI แล้ว
ทั้งนี้ สินค้ามะม่วงเบามีศักยภาพ สร้างรายได้ให้เกษตรกรในพื้นที่กว่า 58 ล้านบาทต่อปี ตามนโยบายขับเคลื่อนเศรษฐกิจฐานรากของรัฐบาล ใช้ผลประโยชน์จากการขึ้นทะเบียนสิ่งบ่งชี้ทางภูมิศาสตร์ หรือ GI เพื่อคุ้มครองสินค้าท้องถิ่นที่มีเอกลักษณ์เฉพาะ สร้างมูลค่าเพิ่มให้กับสินค้าตลอดจนส่งเสริมการจัดทําระบบควบคุมคุณภาพสินค้า เพื่อสร้างความเชื่อมั่นแก่ผู้บริโภค และขยายช่องทางการตลาดอย่างต่อเนื่อง
“นายกรัฐมนตรีชื่นชม และขอบคุณการทํางานของทุกภาคส่วน ทั้งหน่วยงานรัฐบาล เกษตรกรในพื้นที่ และผู้ประกอบการ เอกชนที่มีส่วนเกี่ยวข้อง ร่วมกันดําเนินการตามมาตรการของรัฐ ร่วมกันพัฒนาศักยภาพ คงคุณภาพของสินค้าไทย เพื่อชื่อเสียง ความน่าเชื่อถือในการส่งออก พร้อมกันนี้ นายกรัฐมนตรีได้กําชับทุกหน่วยงานที่เกี่ยวข้องเร่งส่งเสริมและพัฒนาขีดความสามารถด้านการผลิต และการส่งออกสินค้า รวมทั้งศึกษาหารูปแบบที่เหมาะสมกับกระแสโลกในทุกช่วงเวลา เพื่อจักได้เพิ่มรายได้ ตลอดจนกระจายรายได้สู่เกษตรกรและผู้ประกอบการท้องถิ่น พัฒนาเศรษฐกิจไทยตั้งแต่ฐานราก และขับเคลื่อนเศรษฐกิจของประเทศต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ. - สถาบันพระบรมราชชนก ร่วมพัฒนาหลักสูตรแพทยศาสตรบัณฑิต ผลิตแพทย์เข้าระบบบริการสุขภาพปฐมภูมิ
วันพุธที่ 4 มกราคม 2566
สธ. - สถาบันพระบรมราชชนก ร่วมพัฒนาหลักสูตรแพทยศาสตรบัณฑิต ผลิตแพทย์เข้าระบบบริการสุขภาพปฐมภูมิ
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือผลิตแพทย์สู่ระบบบริการสุขภาพปฐมภูมิ พัฒนาหลักสูตรแพทยศาสตรบัณฑิต โดยมีศูนย์แพทยศาสตรชั้นคลินิก โรงพยาบาลมหาราชนครศรีธรรมราช โรงพยาบาลราชบุรี และโรงพยาบาลสวรรค์ประชารักษ์
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือผลิตแพทย์สู่ระบบบริการสุขภาพปฐมภูมิ พัฒนาหลักสูตรแพทยศาสตรบัณฑิต โดยมีศูนย์แพทยศาสตรชั้นคลินิก โรงพยาบาลมหาราชนครศรีธรรมราช โรงพยาบาลราชบุรี และโรงพยาบาลสวรรค์ประชารักษ์ เป็นหน่วยสนับสนุนการเรียนการสอน
วันนี้ (4 มกราคม 2566) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรี ว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขเป็นประธานพิธีลงนามบันทึกข้อตกลงความร่วมมือในการผลิตแพทย์สู่ระบบบริการสุขภาพปฐมภูมิ ระหว่าง สํานักงานปลัดกระทรวงสาธารณสุข กับ สถาบันพระบรมราชชนก โดยมีนายแพทย์โอภาส การย์กวินพงศ์ปลัดกระทรวงสาธารณสุข และ ศาสตราจารย์พิเศษ ดร.นายแพทย์ วิชัย เทียนถาวร อธิการบดีสถาบันพระบรมราชชนกเป็นผู้ลงนาม
นายอนุทิน กล่าวว่า กระทรวงสาธารณสุข โดยสํานักงานปลัดกระทรวงสาธารณสุข ได้เห็นชอบให้มีการจัดตั้งคณะแพทยศาสตร์ สถาบันพระบรมราชชนก และสภาสถาบันพระบรมราชชนก อนุมัติให้จัดตั้งคณะแพทยศาสตร์เป็นส่วนราชการของสถาบันพระบรมราชชนก เพื่อผลิตแพทย์เข้าสู่ระบบบริการสุขภาพปฐมภูมิ ช่วยแก้ปัญหาขาดแคลนแพทย์ในระบบสุขภาพปฐมภูมิ จึงมีการจัดทําบันทึกข้อตกลงความร่วมมือในการพัฒนาหลักสูตรแพทยศาสตรบัณฑิตและผลิตบัณฑิตแพทย์ โดยสถาบันพระบรมราชชนก จะร่วมกับมหาวิทยาลัยมหิดล และศูนย์แพทยศาสตร์ชั้นคลินิก3 แห่ง คือ ศูนย์แพทยศาสตร์ศึกษาชั้นคลินิกโรงพยาบาลมหาราชนครศรีธรรมราช, ศูนย์แพทยศาสตร์ศึกษาชั้นคลินิกโรงพยาบาลราชบุรี และศูนย์แพทยศาสตร์ศึกษาชั้นคลินิก โรงพยาบาลสวรรค์ประชารักษ์ จังหวัดนครสวรรค์ พัฒนาและจัดการเรียนการสอนที่เชื่อมโยงระหว่างความรู้ชั้นปรีคลินิกกับชั้นคลินิก รวมถึงร่วมมือกันพัฒนาอาจารย์ นักศึกษาแพทย์ การวิจัย การบริการทางวิชาการ การประกันคุณภาพการศึกษาและการประเมินผลหลักสูตร ซึ่งจะเริ่มใช้ตั้งแต่ปีการศึกษา 2566 – 2576
******************************** 4 มกราคม 2566
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานการประชุม มอบนโยบายการทำงานประชาสัมพันธ์เชิงรุก กองเผยแพร่และประชาสัมพันธ์
วันพุธที่ 4 มกราคม 2566
ปลัดกระทรวงวัฒนธรรมเป็นประธานการประชุม มอบนโยบายการทํางานประชาสัมพันธ์เชิงรุก กองเผยแพร่และประชาสัมพันธ์
ปลัดกระทรวงวัฒนธรรมเป็นประธานการประชุม มอบนโยบายการทํางานประชาสัมพันธ์เชิงรุก กองเผยแพร่และประชาสัมพันธ์
ปลัดกระทรวงวัฒนธรรมเป็นประธานการประชุม มอบนโยบายการทํางานประชาสัมพันธ์เชิงรุก กองเผยแพร่และประชาสัมพันธ์
วันที่ ๓ มกราคม ๒๕๖๖ เวลา ๑๔.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมกองเผยแพร่และประชาสัมพันธ์ ครั้งที่ ๑/๒๕๖๖โดยมี นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นางนนทพร พรประยุทธ วันงาม ที่ปรึกษาด้านการประชาสัมพันธ์ นายบุญสืบ ขลิบเพ็ง ผู้อํานวยการกองเผยแพร่และประชาสัมพันธ์ข้าราชการ และเจ้าหน้าที่กองเผยแพร่และประชาสัมพันธ์เข้าร่วม เพื่อติดตามผลการดําเนินงานในปีที่ผ่านมา และมอบนโยบายสําคัญในด้านการบริหารจัดการงานวัฒนธรรม และการทํางานประชาสัมพันธ์เชิงรุก ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ประชุมคณะทำงานบริหารจัดการสายสื่อสารลงใต้ดิน
วันพุธที่ 4 มกราคม 2566
ประชุมคณะทํางานบริหารจัดการสายสื่อสารลงใต้ดิน
ประชุมคณะทํางานบริหารจัดการสายสื่อสารลงใต้ดิน
4 ม.ค. 2566 - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานบริหารจัดการสายสื่อสารลงใต้ดิน ครั้งที่ 1/2566 โดยมี ศ.พิเศษวิศิษฏ์ วิศิษฏ์สรอรรถ ปลัดกระทรวงดีอีเอส พร้อมด้วยคณะผู้บริหาร และหน่วยงานที่เกี่ยวข้องเข้าร่วมประชุม โดยมีเรื่องแผนการดําเนินงานนําสายสื่อสารลงใต้ดิน เป็นเรื่องเพื่อพิจารณา ณ ห้องประชุม MDES 1 ชั้น 9 และผ่านสื่ออิเล็กทรอนิกส์
___________________
รัฐบาลไทย-ข่าวทำเนียบรัฐบาล-รองโฆษกรัฐบาลเผยสำนักงานสลากกินแบ่งรัฐบาลอำนวยความสะดวก เพิ่มทางเลือกโอนเงินรางวัลเข้าบัญชีได้ทุกธนาคาร ภายใน 2 ชั่วโมง เริ่ม 17 มกราคมนี้
วันพุธที่ 4 มกราคม 2566
04/01/2566
รองโฆษกรัฐบาลเผยสํานักงานสลากกินแบ่งรัฐบาลอํานวยความสะดวก เพิ่มทางเลือกโอนเงินรางวัลเข้าบัญชีได้ทุกธนาคาร ภายใน 2 ชั่วโมง เริ่ม 17 มกราคมนี้
รองโฆษกรัฐบาลเผยสํานักงานสลากกินแบ่งรัฐบาลอํานวยความสะดวก เพิ่มทางเลือกโอนเงินรางวัลเข้าบัญชีได้ทุกธนาคาร ภายใน 2 ชั่วโมง เริ่ม 17 มกราคมนี้
วันที่ 4 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลส่งเสริมให้หน่วยงานภาครัฐมุ่งมั่นพัฒนาหน่วยงานไปสู่การเป็นรัฐบาลดิจิทัล และกระตุ้นให้หน่วยงานภาครัฐยกระดับการให้บริการเพื่ออํานวยความสะดวกให้ประชาชนได้เข้าถึงการให้บริการมากยิ่งขึ้น หน่วยงานภาครัฐได้มีการปรับเปลี่ยนยกระดับการให้บริการสู่การเป็นรัฐบาลดิจิทัลในหลายหน่วยงาน สร้างความพึงพอใจต่อประชาชนเป็นอย่างมาก
นางสาวรัชดา กล่าวว่า สํานักงานสลากกินแบ่งรัฐบาลเป็นอีกหน่วยงานหนึ่งที่ได้ดําเนินการยกระดับการให้บริการผ่านแอปพลิเคชัน ล่าสุดเพื่อเป็นการยกระดับการบริการและอํานวยความสะดวกในการขึ้นเงินรางวัลสลากดิจิทัล หากถูกรางวัลสลากดิจิทัล ตั้งแต่งวด 17 มกราคม 2566 เป็นต้นไป สามารถเลือกรับเงินรางวัลผ่านการโอนเข้าบัญชีได้ทุกธนาคาร ภายใน 2 ชั่วโมง (จากเดิมที่ต้องโอนเข้าบัญชีธนาคารกรุงไทย) ถือเป็นการพัฒนารูปแบบการให้บริการ ตอบโจทย์ความต้องการของประชาชนมากขึ้นตามนโยบายของรัฐบาล
นางสาวรัชดา กล่าวเพิ่มเติมว่า ที่ผ่านมาสํานักงานสลากกินแบ่งรัฐบาล ได้ดําเนินการจําหน่ายสลากดิจิทัล ราคา 80 บาท ผ่านแอปเป๋าตังมาแล้ว 13 งวด พร้อมกับเพิ่มจุดจําหน่ายสลาก 80 (สลากแบบใบ) กระจายทั่วประเทศอีก 1,047 จุด นับเป็นเครื่องมือสําคัญในการแก้ไขปัญหาสลากเกินราคาอย่างเป็นรูปธรรม สําหรับปริมาณสลากดิจิทัลที่เปิดขายงวด 17 มกราคม 2566 นี้ มีจํานวน 17,129,000 ใบ เป็นสลากของตัวแทนจําหน่าย 34,258 ราย ซึ่งได้เพิ่มปริมาณสลากจากงวดที่ผ่านมา จํานวน 901,500 ใบ
รัฐบาลไทย-ข่าวทำเนียบรัฐบาล-รองนายกฯ อนุทิน เตรียมนั่งหัวโต๊ะประชุมหน่วยงานเกี่ยวข้องสาธารณสุข คมนาคม ท่องเที่ยว ต่างประเทศ บูรณาการมาตรการรับผู้เดินทางจากประเทศจีน 5 ม.ค. นี้ ย้ำนโยบายฟื้นฟูเศรษฐกิจ
วันพุธที่ 4 มกราคม 2566
04/01/2566
รองนายกฯ อนุทิน เตรียมนั่งหัวโต๊ะประชุมหน่วยงานเกี่ยวข้องสาธารณสุข คมนาคม ท่องเที่ยว ต่างประเทศ บูรณาการมาตรการรับผู้เดินทางจากประเทศจีน 5 ม.ค. นี้ ย้ํานโยบายฟื้นฟูเศรษฐกิจ
รองนายกฯ อนุทิน เตรียมนั่งหัวโต๊ะประชุมหน่วยงานเกี่ยวข้องสาธารณสุข คมนาคม ท่องเที่ยว ต่างประเทศ บูรณาการมาตรการรับผู้เดินทางจากประเทศจีน 5 ม.ค. นี้ ย้ํานโยบายฟื้นฟูเศรษฐกิจพร้อมควบคุมโรคให้มีประสิทธิภาพ
วันที่ 4 มกราคม 2566 น.ส.ไตรศุลี ไตรสรณกุล รองโฆษก ประจําสํานักนายกรัฐมนตรี กล่าวว่า ในวันที่ 5 ม.ค. 65 นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในการประชุมเตรียมความพร้อมรับผู้เดินทางเข้าประเทศจากสาธารณรัฐประชาชนจีน ที่ทําเนียบรัฐบาล โดยจะมีหน่วยงานที่เกี่ยวข้องเข้าร่วม อาทิ กระทรวงสาธารณสุข กระทรวงการท่องเที่ยวและกีฬา กระทรวงคมนาคม และกระทรวงการต่างประเทศ
โดยการประชุมจะหารือถึงมาตรการต่างๆ ที่แต่ละหน่วยงานได้เตรียมการกรณีที่จะมีผู้เดินทางมาจากจีนมากขึ้นภายหลังทางการจีนได้มีนโยบายทยอยผ่อนคลายมาตรการควบคุมโควิด19 ที่จะเริ่มตั้งแต่วันที่ 8 ม.ค. 66 เป็นต้นไป ซึ่งในการประชุมนายอนุทินจะได้ชี้แจงถึงภาพรวมนโยบายของรัฐบาล และหารือเพื่อให้เกิดการบูรณาการการทํางานของแต่ละหน่วยงานอย่างรอบด้านและรัดกุม ให้ประเทศไทยสามารถอํานวยความสะดวกแก่ผู้เดินทาง ไปพร้อมกับการสามารถเฝ้าระวังโรคอย่างมีประสิทธิภาพ
“พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้แนวทางไว้ตั้งแต่ได้รับรายงานกรณีที่ทางการจีนจะผ่อนคลายการเดินทางเข้า-ออกประเทศ ให้ทุกหน่วยงานที่เกี่ยวข้องเตรียมการ วางมาตรการรองรับ และประสานการทํางานอย่างรอบด้าน เนื่องจากคาดว่าผู้เดินทางจากจีนจะเพิ่มขึ้นต่อเนื่องในระยะต่อไป ให้มีการดูแลให้สมดุลระหว่างการฟื้นฟูเศรษฐกิจและควบคุมโรคที่มีประสิทธิภาพ”น.ส.ไตรศุลี กล่าว
น.ส.ไตรศุลี กล่าวว่า การประชุมในวันที่ 5 ม.ค. 65 จะมีการพิจารณาในหลายหัวข้อ อาทิ กระทรวงสาธารณสุขจะเสนอมาตรการด้านสาธารณสุขในการป้องกันควบคุมโรคโควิด19 สําหรับผู้เดินทางจากประเทศจีน และมีการรายงานถึงสถานการณ์โรคโควิด19 ทั่วโลกในปัจจุบัน ขณะที่หน่วยงานอื่นๆ จะรายการการเตรียมความพร้อมแต่ละด้าน ประกอบด้วยการะทรวงการท่องเที่ยวและกีฬา รายงานถึงการเตรียมความพร้อมของภาคอุตสาหกรรมท่องเที่ยวไทย และ แนวทางการให้ความช่วยเหลือกรณีนักท่องเที่ยวจีนติดเชื้อโควิด19
กระทรวงคมนาคม จะรายงานถึงการเตรียมพร้อมเพื่อรองรับการเดินทางเข้าประเทศไทยของผู้เดินทางจากประเทศจีนผ่านช่องทางต่างๆ โดยเฉพาะช่องทางท่าอากาศยานซึ่งจะเป็นช่องทางหลักของการเดินทางเข้า และกระทรวงการต่างประเทศจะรายงานถึงการเตรียมระบบรองรับการขอวีซ่าของนักท่องเที่ยวจีน และแนวทางการขยายเวลาอนุญาตการเข้าราชอาณาจักร กรณีติดเชื้อโควิด-19 ก่อนกลับประเทศ
รัฐบาลไทย-ข่าวทำเนียบรัฐบาล-“ธนกร” ขอบคุณคนไทย-ผู้ประกอบการ ช่วยกันเดินหน้าเศรษฐกิจไทย ปลื้มยอดนักท่องเที่ยวช่วงปีใหม่คึกคัก เล็งขยับจำนวนนักท่องเที่ยวเป้าหมายเพิ่ม แต่ยังเน้นสมดุลเศรษฐกิจคู่ขนานกับสาธารณสุข
วันพุธที่ 4 มกราคม 2566
04/01/2566
“ธนกร” ขอบคุณคนไทย-ผู้ประกอบการ ช่วยกันเดินหน้าเศรษฐกิจไทย ปลื้มยอดนักท่องเที่ยวช่วงปีใหม่คึกคัก เล็งขยับจํานวนนักท่องเที่ยวเป้าหมายเพิ่ม แต่ยังเน้นสมดุลเศรษฐกิจคู่ขนานกับสาธารณสุข
“ธนกร” ขอบคุณคนไทย-ผู้ประกอบการ ช่วยกันเดินหน้าเศรษฐกิจไทย ปลื้มยอดนักท่องเที่ยวช่วงปีใหม่คึกคัก เล็งขยับจํานวนนักท่องเที่ยวเป้าหมายเพิ่ม แต่ยังเน้นสมดุลเศรษฐกิจคู่ขนานกับสาธารณสุข
วันที่ 4 มกราคม 2566 นายธนกรวังบุญคงชนะ รัฐมนตรีประจําสํานักนายกรัฐมนตรี เปิดเผยว่า ตนได้รับมอบหมายจากพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ติดตามและสังเกตการณ์บรรยากาศการท่องเที่ยวในช่วงวันหยุดยาวเนื่องในเทศกาลปีใหม่ที่ผ่านมา ซึ่งพบว่าบรรยากาศเป็นไปอย่างคึกคัก โดยตนได้เดินทางไปสักการะพระแก้วมรกต ในพระบรมมหาราชวัง ทําให้ทราบว่า จํานวนนักท่องเที่ยวที่ผ่านมาของวัดพระแก้วในช่วงวันจันทร์-ศุกร์นั้น อยู่ที่ประมาณ 14,000-16,000 คน ขณะที่วันเสาร์-อาทิตย์ อยู่ที่ประมาณ 20,000-22,000 คน แสดงให้เห็นว่า จํานวนนักท่องเที่ยวชาวต่างประเทศเพิ่มขึ้นอย่างชัดเจน ชี้ชัดถึงความสําเร็จในการฟื้นฟูการท่องเที่ยวให้สอดรับกับความปกติถัดไป (Next Normal) และยังตอบรับแคมเปญ “Visit Thailand Year 2022-2023 : Amazing New Chapters” อีกด้วย
“ขอขอบคุณพี่น้องประชาชน ผู้ประกอบการ และทุกภาคส่วน ที่ช่วยกันเดินหน้าเศรษฐกิจไทย ส่งผลให้ภาคอุตสาหกรรมการท่องเที่ยว และภาคบริการ รวมถึงจํานวนนักท่องเที่ยว กลับมาเติบโตเร็วกว่าที่คาดการณ์ ซึ่งหลังจากนี้ รัฐบาล โดยกระทรวงการท่องเที่ยวและกีฬา และการท่องเที่ยวแห่งประเทศไทย จะพิจารณาปรับเพิ่มจํานวนนักท่องเที่ยวเป้าหมายในปี 2566 เพื่อเดินหน้าสร้างความสมดุลทางเศรษฐกิจและสาธารณสุข ตามแนวทางที่ท่านนายกฯ ได้ให้นโยบายไว้” นายธนกร กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เอาจริงตั้งกรรมการสอบ 2 ชุด ปม "ประสิทธิหนีคุก-จนท. ดีเอสไอร้องขอความเป็นธรรม" สั่งสรุปผลใน 30 วัน หลังราชทัณฑ์แจงไม่เคลียร์
วันพุธที่ 4 มกราคม 2566
04/01/2566
รัฐมนตรีว่าการกระทรวงยุติธรรม เอาจริงตั้งกรรมการสอบ 2 ชุด ปม "ประสิทธิหนีคุก-จนท. ดีเอสไอร้องขอความเป็นธรรม" สั่งสรุปผลใน 30 วัน หลังราชทัณฑ์แจงไม่เคลียร์
รัฐมนตรีว่าการกระทรวงยุติธรรม เอาจริงตั้งกรรมการสอบ 2 ชุด ปม "ประสิทธิหนีคุก-จนท. ดีเอสไอร้องขอความเป็นธรรม" สั่งสรุปผลใน 30 วัน หลังราชทัณฑ์แจงไม่เคลียร์ เผย ผู้ใหญ่แนะปรับองค์กรดีเอสไอ เหตุดีเอ็นเอทํางานต่างกัน
เมื่อวันที่ 4 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมได้แต่งตั้งคณะกรรมการตรวจสอบขึ้นมา 2 ชุด เรื่องที่สังคมให้ความสนใจ คือ กรณีนายประสิทธิ์ เจียวก๊ก พยายามหลบหนีการควบคุมตัวของเจ้าหน้าที่ราชทัณฑ์ระหว่างการพิจารณาคดีที่ศาลอาญา ซึ่งเรื่องนี้เป็นเรื่องที่สาธารณชนให้ความสนใจ เนื่องจากเป็นประเด็นที่เกี่ยวข้องโดยตรงกับความมั่นคงและปลอดภัยในชีวิตและทรัพย์สินประชาชน จึงต้องตรวจสอบข้อเท็จจริงเพื่อให้เกิดความกระจ่างชัด และไม่ให้เกิดความเสื่อมเสียในชื่อเสียงของกรมราชทัณฑ์ ตนจึงแต่งตั้งคณะกรรมการตรวจสอบฯ โดยมีนายสหการณ์ เพ็ชรนรินทร์ รองปลัดกระทรวงยุติธรรม เป็นประธาน พ.ต.ท.ประวุธ วงศ์สีนิล รองปลัดกระทรวงยุติธรรม และนางจิรภา สินธุนาวา ผู้ตรวจราชการกระทรวงยุติธรรม เป็นกรรมการ เพื่อตรวจสอบข้อเท็จจริงทั้งหมด โดยให้สรุปข้อเท็จจริงส่งตนภายใน 30 วันนับตั้งแต่วันนี้
นายสมศักดิ์ กล่าวอีกว่า นอกจากนี้ ยังได้ตั้งคณะกรรมการตรวจสอบ กรณีมีเจ้าหน้าที่ของกรมสอบสวนคดีพิเศษ ร้องเรียนถึงการทํางานภายในกรมที่ไม่เป็นธรรมและไม่โปร่งใส ดังนั้นเพื่อให้การตรวจสอบข้อร้องเรียนหรือข้อร้องทุกข์เกี่ยวกับการบริหารงานของกรมสอบสวนคดีพิเศษ เป็นไปอย่างถูกต้องตามระเบียบขั้นตอนและกฎหมายที่เกี่ยวข้อง มีแนวทางปฏิบัติที่สอดคล้องกับระเบียบแผนของทางราชการ และเกิดความเป็นธรรมกับทุกฝ่าย ก่อให้เกิดความสัมพันธ์ที่ดีระหว่างฝ่ายบริหารและบุคลากรในหน่วยงาน ทําให้เกิดขวัญและกําลังใจในการปฏิบัติงาน ตลอดจนเสริมสร้างความสามัคคีในองค์กร จึงแต่งตั้งคณะกรรมการตรวจสอบ โดยมี นายวัลลภ นาคบัว รองปลัดกระทรวงยุติธรรม เป็นประธาน นางอรัญญา ทองน้ําตะโก รองปลัดกระทรวงยุติธรรม และนายนิมิต ทัพวนานต์ หัวหน้าผู้ตรวจราชการกระทรวงยุติธรรม เป็นกรรมการ โดยให้รายงานผลภายใน 30 วัน
"กรณีนายประสิทธิ์ เป็นสิ่งที่สังคมยังเคลือบแคลงสงสัย แม้ว่ากรมราชทัณฑ์จะตั้งคณะกรรมการตรวจสอบแล้ว แต่ยังไม่สามารถทําให้สังคมสิ้นความสงสัยได้ ผมจึงต้องตั้งคณะกรรมการอีกหนึ่งชุดเพื่อตรวจสอบเรื่องทั้งหมด ไม่ให้เกิดเหตุลักษณะนี้ขึ้นอีก พร้อมต้องลงโทษเจ้าหน้าที่ที่เกี่ยวข้อง ส่วนกรณีดีเอสไอ ก็มีผู้ใหญ่หลายคนแนะนํามายังผม ว่าปัญหาของกรมนี้ อาจจะมาจากการมีดีเอ็นเอมาจากหลายที่ หรือ มีวัฒนธรรมการทํางานที่แตกต่างกัน จนอาจส่งผลเป็นการสร้างความแตกแยกขององค์กร ดังนั้นเพื่อให้การทํางานช่วยเหลือประชาชนอย่างมีประสิทธิภาพ ผู้ใหญ่หลายท่านแนะนําว่าต้องตรวจสอบข้อเท็จจริง หรืออาจจะต้องมีแนวคิดปรับองค์กร เพื่อป้องกันไม่ให้เกิดปัญหาที่ถูกนําไปขยายผ่านสื่อมวลชน จนเจ้าหน้าที่ไม่มีเวลาทํางาน ต้องคอยมานั่งชี้แจงแต่ละประเด็น ทําให้ขาดโอกาสในการช่วยเหลือพี่น้องประชาชน" นายสมศักดิ์ กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม เปิดศักราชใหม่ปี 2566 จัดพิธีทำบุญตักบาตร เสริมสิริมงคลต้นปีใหม่
วันพฤหัสบดีที่ 5 มกราคม 2566
04/01/2566
กระทรวงอุตสาหกรรม เปิดศักราชใหม่ปี 2566 จัดพิธีทําบุญตักบาตร เสริมสิริมงคลต้นปีใหม่
กระทรวงอุตสาหกรรม เปิดศักราชใหม่ปี 2566 จัดพิธีทําบุญตักบาตร เสริมสิริมงคลต้นปีใหม่
วันนี้ (4 มกราคม 2566) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ร่วมทําบุญตักบาตรข้าวสารอาหารแห้ง และถวายปัจจัยแด่พระสงฆ์ จํานวน 54 รูป เนื่องในโอกาสวันขึ้นใหม่ พ.ศ. 2566 ณ อาคารสํานักงานปลัดกระทรวงอุตสาหกรรม
โอกาสนี้ รัฐมนตรีว่าการกระทรวงอุตสาหกรรม ได้อาราธนาคุณพระศรีรัตนตรัยและสิ่งศักดิ์สิทธิ์ทั้งหลาย จงดลบันดาลให้ทุกท่านมีความสุข ความเจริญ มีสุขภาพร่างกายแข็งแรง และมีความเจริญรุ่งเรืองในหน้าที่การงานยิ่ง ๆ ขึ้นไป คิดหวังสิ่งใดขอให้สมปรารถนาทุกประการ โดยมีปลัดกระทรวงอุตสาหกรรม มอบพวงมาลัยเพื่อสวัสดีปีใหม่ พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ผู้บริหารจากหน่วยงานในกํากับ หน่วยงานเครือข่าย ข้าราชการ พนักงาน และเจ้าหน้าที่กระทรวงอุตสาหกรรม เข้าร่วมกิจกรรมดังกล่าว โดยพร้อมเพรียง
รัฐบาลไทย-ข่าวทำเนียบรัฐบาล-เปิดผลสำรวจประชาชนกว่า 90% ปลื้มผลงานกระทรวงเกษตรฯ ในปี 65
วันพฤหัสบดีที่ 5 มกราคม 2566
เปิดผลสํารวจประชาชนกว่า 90% ปลื้มผลงานกระทรวงเกษตรฯ ในปี 65
เปิดผลสํารวจประชาชนกว่า 90% ปลื้มผลงานกระทรวงเกษตรฯ ในปี 65 พึงพอใจนโยบาย “ตลาดนําการผลิต” และแอพพลิเคชัน “เกษตรดิจิตอล” มากสุด เป็นหน่วยงานมีคุณธรรม ช่วยยกระดับคุณภาพชีวิตเกษตรกรให้มีความมั่นคงและบริหารจัดการสินค้าเกษตรตลอดห่วงโซ่อุปทานอย่างมีประสิทธิ
วันที่ 5 ม.ค. 66 รศ.ดนัย ปรีชาเพิ่มประสิทธิ์ คณะศิลปศาสตร์ มหาวิทยาลัยธรรมศาสตร์ ในฐานะหัวหน้าโครงการสํารวจความความพึงพอใจของผู้รับบริการ และสํารวจการรับรู้ความเข้าใจของประชาชนที่มีต่อกระทรวงเกษตรและสหกรณ์ ประจําปี 2565 เปิดเผยผลการสํารวจความคิดเห็นของประชาชนระหว่างวันที่ 29 ธันวาคม 2565 - 2 มกราคม 2566 กระจายกลุ่มตัวอย่างในทุกจังหวัดของประเทศไทย จํานวน 1,678 ชุด พบว่า ร้อยละ 87.39 ประชาชนมีความพึงพอใจในภาพรวมต่อการปฏิบัติงานของกระทรวงเกษตรและสหกรณ์ในปี 2565
ด้านความพึงพอใจผลงานตามยุทธศาสตร์ของกระทรวงฯ ส่วนใหญ่ ร้อยละ 90.38 พึงพอใจยุทธศาสตร์สร้างความเข้มแข็งให้กับเกษตรกรฯ รองลงมา ร้อยละ 90.21 ยุทธศาสตร์เพิ่มประสิทธิภาพการบริหารจัดการสินค้าเกษตร และร้อยละ 87.04 ยุทธศาสตร์เพิ่มความสามารถในการแข่งขัน ด้านความพึงพอใจผลงานตามนโยบาย ส่วนใหญ่ ร้อยละ 91.18 พึงพอใจนโยบายตลาดนําการผลิต รองลงมา ร้อยละ 90.58 นโยบายการส่งเสริมเกษตรพันธสัญญา, ร้อยละ 90.18 นโยบายการประกันรายได้เกษตรกร, ร้อยละ 89.37 นโยบายการพัฒนาระบบโลจิสติกส์ด้านการเกษตร และร้อยละ 89.13 การประกันภัยพืชผล
ด้านความพึงพอใจต่อแอปพลิเคชันและระบบเทคโนโลยีสารสนเทศของกระทรวงฯ ส่วนใหญ่ ร้อยละ 87.91 พึงพอใจแอปพลิเคชัน “เกษตรดิจิทัล” รองลงมา ร้อยละ 87.83แอปพลิเคชัน “Plants For U”, ร้อยละ 87.76แอปพลิเคชัน “สมุดทะเบียนเกษตรกรดิจิทัล”, ร้อยละ 87.62แอปพลิเคชัน “OAE OIC”, ร้อยละ 87.52 แอปพลิเคชัน “SmartMe” และร้อยละ 87.22แอปพลิเคชัน “Smart Co-op”
ขณะที่ภาพลักษณ์ของกระทรวงเกษตรฯ ส่วนใหญ่ ร้อยละ 90.24 ประชาชนมองว่า เป็นหน่วยงานที่ยกระดับคุณภาพชีวิตเกษตรกรให้มีความมั่นคง รองลงมา ร้อยละ 89.44 เป็นหน่วยงานบริหารจัดการสินค้าเกษตรตลอดห่วงโซ่อุปทานอย่างมีประสิทธิภาพ, ร้อยละ 89.39 เป็นหน่วยงานพัฒนาเศรษฐกิจภาคการเกษตรและสหกรณ์ให้เติบโตอย่างมีเสถียรภาพ และร้อยละ 89.21 เป็นหน่วยงานพัฒนาโครงสร้างพื้นฐานทางการเกษตรและสิ่งอํานวยความสะดวกให้มีประสิทธิภาพสูงสุด
ส่วนผลการปฏิบัติงานตามค่านิยมขององค์กร ส่วนใหญ่ ร้อยละ 88.31 มองว่า มีคุณธรรม รองลงมา ร้อยละ 87.01 มีความสามารถในการสร้างสรรค์, ร้อยละ 86.38 ตรงไปตรงมา และร้อยละ 84.99 ตรวจสอบได้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันพฤหัสบดีที่ 5 มกราคม 2566
รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
วันที่ ๕ มกราคม ๒๕๖๖ นายอิทธิพล คุณปลื้ม รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ จ่ายค่าน้ำมันรถอย่าลืมขอใบกำกับภาษี ร่วม”ช้อปดีมีคืน”
วันพฤหัสบดีที่ 5 มกราคม 2566
05/01/2566
รองโฆษกรัฐบาลย้ํา จ่ายค่าน้ํามันรถอย่าลืมขอใบกํากับภาษี ร่วม”ช้อปดีมีคืน”
รองโฆษกรัฐบาลย้ํา จ่ายค่าน้ํามันรถอย่าลืมขอใบกํากับภาษี ร่วม”ช้อปดีมีคืน”
วันที่ 5 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยกระทรวงการคลัง ได้ออกมาตรการช้อปดีมีคืน ปี 2566 เพื่อรักษาการบริโภคในประเทศ โดยกําหนดให้ผู้ที่เสียภาษีเงินได้บุคคลธรรมดาสามารถนําใบกํากับภาษีเต็มรูป ทั้งรูปแบบกระดาษและรูปแบบอิเล็กทรอนิกส์ ผ่านระบบ e-Tax Invoice & e-Receipt (e-Tax) ของกรมสรรพากร ไปหักลดหย่อนค่าซื้อสินค้าหรือค่าบริการ
นางสาวรัชดา กล่าวว่า มาตรการช้อปดีมีคืน ปี 2566 กรมสรรพากรได้ขยายให้นําค่าน้ํามันเชื้อเพลิงทั้งรถยนต์ และรถจักรยานยนต์ มาลดหย่อนภาษีได้ โดยค่าใช้จ่ายน้ํามันจะต้องมาจากสถานบริการน้ํามันที่จดทะเบียนภาษีมูลค่าเพิ่ม และออกใบกํากับภาษีได้ เพื่อเป็นส่วนหนึ่งในการกระตุ้นการเดินทางและการท่องเที่ยวในช่วงเทศกาล ตั้งแต่วันที่ 1 ม.ค. - 15 ก.พ. 2566 ซึ่งจะให้สิทธิแก่ผู้จ่ายเงินค่าน้ํามันแม้จะใช้รถยนต์ของผู้อื่น โดยไม่ยึดเรื่องทะเบียนรถยนต์
ทั้งนี้ ผู้เข้าร่วมมาตรการช้อปดีมีคืนจะต้องเก็บใบเสร็จจากการซื้อสินค้าและบริการ ตามจ่ายจริงแต่ไม่เกิน 40,000 บาท โดยใช้ใบกํากับภาษีเต็มรูปแบบในแบบกระดาษหรืออิเล็กทรอนิกส์ตามเงื่อนไขในการลดหย่อนภาษี หากซื้อสินค้าหรือค่าบริการ ไม่เกิน 30,000 บาท ใช้ใบกํากับภาษีเต็มรูปแบบในรูปแบบกระดาษหรือรวมยอดกับใบกํากับภาษีอิเล็กทรอนิกส์ แต่หากซื้อสินค้าหรือค่าบริการผ่านออนไลน์ ไม่เกิน 10,000 บาท ใช้ใบกํากับภาษีเต็มรูปในรูปแบบอิเล็กทรอนิกส์ โดยมีลายเซ็นอิเล็กทรอนิกส์กํากับเท่านั้น สอบถามข้อมูลเพิ่มเติม RD CALL CENTER โทร.1161
รัฐบาลไทย-ข่าวทำเนียบรัฐบาล- ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัย  ราชภัฏเชียงใหม่ และเพชรบูรณ์ ประจำปี 2565
วันพฤหัสบดีที่ 5 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัย  ราชภัฏเชียงใหม่ และเพชรบูรณ์ ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ และเพชรบูรณ์ ประจําปี 2565
วันที่ 21 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ และมหาวิทยาลัยราชภัฏเพชรบูรณ์ ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มหาวิทยาลัยราชภัฏเชียงใหม่ มีผู้เข้ารับพระราชทานปริญญาบัตร ระดับปริญญาตรี จํานวน 976 คน เวลา 14.00 น. มหาวิทยาลัยราชภัฏเพชรบูรณ์ มีผู้เข้ารับพระราชทานปริญญาบัตร ระดับปริญญาตรี จํานวน 1,223 คน ระดับปริญญาโท และระดับปริญญาเอก 2 คน รวมทั้งสิ้น 2,201 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย